*Anton Ingolič*

Pripovednik *Anton Ingolič* (Spodnja Polskava 1907- Ljubljana 1992) je napisal skoraj nepregledno množico romanov, povesti in kratkih pripovedi. Med romani so najbolj znani *Lukarji, Na splavih, Matevž Visočnik, Človek na meji, Nebo nad domačijo, Gimnazijka, Šumijo gozdovi domači...* Mlajši rod ga pozna po mnogih mladinskih pripovedih, še posebej po *Tajnem društvu PGC*, ki je doživelo izjemno število izdaj. Naj spomnimo na nekaj del (srečamo celo paleto od slikanic do povesti za mladostnike):*Deklica na sončnem žarku, Velika stava, Deklica iz Chicaga, Potopljena galeja, Deček z dvema imenoma, Mladost na stopnicah* in druge.

Ingoličeva družina je bila obrtniško- kmečka. Po osnovni šoli je šel v gimnazijo v Maribor, slavistiko pa je študiral na ljubljanski univerzi. Leto dni se je izpopolnjeval v Parizu. Med okupacijo so ga Nemci z družino izselili v Srbijo. Že pred 2. svet. vojno je bil profesor na Ptuju, kamor se je po vojni vrnil, nato pa poučeval na srednjih šolah v Mariboru in Ljubljani. Bil je izvojlen za rednega člana Slovenske akademije znanosti in umetnosti.

*PREBRALI:*~Na splavih

Ta odlomek opisuje življenje dravskih splavarjev. Kako so se borili za obstanek (izboljšanje plačila) in zaradi tega stavkali.